**บันทึกการประชุมสำนักงานเกษตรอำเภอบางมูลนาก ประจำเดือน มีนาคม 2565**

**ครั้งที่ 3 /2565**

**วันที่ 3 มีนาคม 2๕65 เวลา 13.30 น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าประชุม**

1. นางมะยม เนียมสุวรรณ์ เกษตรอำเภอบางมูลนาก ประธานที่ประชุม

 2. นางสาวสุกัลยา นาคเพ็ง นักวิชาการส่งเสริมการเกษตรชำนาญการพิเศษ

 3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

 4. นางสาวฐานิกา สมประจบ นักวิชาการส่งเสริมการเกษตรปฏิบัติการ

 5. นางสาวโชติภา สิงห์เล็ก นักวิชาการส่งเสริมการเกษตร

6. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

 7. นางฐานิตา นาคอ่อน เจ้าพนักงานธุรการ

 8. นายรุ่ง น้อยทวี พนักงานทั่วไป

**ผู้ไม่มาประชุม**

* ไม่มี

**เริ่มประชุมเวลา 13.30 น.**

 นางมะยม เนียมสุวรรณ์ เกษตรอำเภอบางมูลนาก เป็นประธานในที่ประชุม ได้กล่าวเปิดประชุม และดำเนินการประชุมตามระเบียบวาระ ดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

1.1 แสดงความยินดีกับเกษตรอำเภอ คนใหม่และผู้ที่ได้โยกย้ายตามคำขอย้าย

1.2.โครงการที่ได้รับเครื่องสนับสนุนต่อไปจะให้อำเภอเป็นผู้รับผิดชอบ (ทำสัญญายืมระหว่าง

เกษตรอำเภอกับกลุ่ม)

**ระเบียบวาระที่ 2 เรื่องการรับรองรายงานการประชุมครั้งที่ 2/2565**

**มติที่ประชุม** รับรองรายงานในการประชุมเกษตรอำเภอประจำเดือน กุมภาพันธ์ 2565

**ระเบียบวาระที่ 3 เรื่องสืบเนื่อง**

 **3.1 กลุ่มอารักขาพืช**

 กลุ่มอารักขาให้สำนักงานเกษตรอำเภอทุกอำเภอมีการรายงานข้อมูลเกี่ยวกับการอารักขาพืชผ่านโปรแกรมระบบสารสนเทศข้อมูลเพื่อการอารักขาพืชและจัดการดินปุ๋ย โดยขอให้บันทึกข้อมูลผ่านทาง “ระบบสารสนเทศข้อมูลเพื่อการอารักขาพืชและจัดการดินปุ๋ย”http://report- ppsf.doae.go.th ซึ่งระบบรายงานมีจำนวน 8 ระบบ ดังนี้

1. ระบบรายงานข้อมูลสถานการณ์ระบาดศัตรูพืชของพืชเศรษฐกิจหลัก รายงานภายใน

วันพุธ ก่อนเวลา 12.00 น. ของทุกสัปดาห์

1. ระบบรายงานการดำเนินกิจกรรมแปลงติดตามสถานการณ์ระบาดศัตรูพืชรายแปลง

รายงานภายในวันเสาร์ ก่อนเวลา 24.00 น. ของทุกสัปดาห์

1. ระบบรายงานข้อมูลศูนย์จัดการศัตรูพืชชุมชน รายงานข้อมูลได้ตลอดเวลา4) ระบบ

รายงานข้อมูลการผลิตและใช้ชีวภัณฑ์ควบคุมศัตรูพืช รายงานข้อมูลได้ตลอดเวลา

1. ระบบรายงานข้อมูลสถานการณ์แมลงวันผลไม้ รายงานข้อมูลได้ตลอดเวลา6) ระบบ

รายงานข้อมูลด้านคลินิกพืช รายงานข้อมูลได้ตลอดเวลา

 /7) ระบบรายงาน…

 -2-

 7) ระบบรายงานข้อมูลการเฝ้าระวังการใช้สารเคมีควบคุมศัตรูพืช รายงานข้อมูลได้

ตลอดเวลา

 8) ระบบการผลิตและใช้ปุ๋ยอินทรีย์และวัสดุอินทรีย์

 **กลุ่มยุทธศาสตร์**

 1.) กลุ่มยุทธศาสตร์ให้สำนักงานเกษตรอำเภอรายงานข้อมูลเกี่ยวกับรายงานภาวะการผลิตพืชในอำเภอ (รอ./รต.)และการขึ้นทะเบียนเกษตรกร (ทบก.) ทุกเดือนนั้นผ่านระบบสารสนเทศข้อมูลของกรมส่งเสริมการเกษตร กลุ่มยุทธศาสตร์ได้สรุปข้อมูลการรายงานสถานการณ์การผลิตพืชเศรษฐกิจที่สำคัญของจังหวัดพิจิตร ประจำเดือนกุมภาพันธ์ 2565 ตัดยอดข้อมูล ณ วันที่ 18 กุมภาพันธ์ 2565 และให้อำเภอช่วยตรวจสอบการายงานข้อมูลให้ครบถ้วน ถูกต้องโดยเฉพาะพืชถั่วเขียว เนื่องจากช่วงนี้มีฝนนอกฤดู อาจทำให้การเก็บเกี่ยวผลผลิตถั่วเขียวมีความเสียหายอาจมีผลเชื่อมโยงกับเรื่องการประกาศภัยพิบัติ

 2.) การวาดแปลงการขึ้นทะเบียนเกษตรกรให้วาดแปลงผ่านระบบสารสนเทศและขอให้เจ้าหน้าที่สำนักงานเกษตรอำเภอทุกท่านตรวจสอบ เรื่อง การขึ้นทะเบียนในปี พ.ศ.2565 กรณีมีการแก้ไข/ปรับเปลี่ยนข้อมูลพื้นที่ ประเภทเอกสารสิทธิ์ เช่น โฉนดที่ดิน นส4 นส3 ไม่มีเอกสารสิทธิ์ เน้นย้ำให้อำเภอช่วยตรวจสอบรายละเอียด จัดการคัดกรองข้อมูล โดยเฉพาะ ข้าว ตั้งแต่ปี 2564 (1 เมษายน - 31 ตุลาคม 2565) หากไม่มีการวาดแปลง ให้เกษตรอำเภอตรวจสอบข้อมูลยืนยันการเพาะปลูกในพื้นที่ กำชับขั้นตอนการประชาคม ตรวจสอบให้ถูกต้อง และเป็นไปตามระเบียบหลักเกณฑ์การขึ้นทะเบียนเกษตรกรปี 2565 ของกรมส่งเสริมการเกษตร

**ระเบียบวาระที่ 4** **เรื่องเพื่อทราบ**

 **ฝ่ายบริหารทั่วไป**

1. รายงานผลการเบิกจ่ายเงินงบประมาณรายจ่ายประจำปีงบประมาณ พ.ศ. 2565

ดำเนินการเบิกจ่ายตามแผน

 **กลุ่มยุทธศาสตร์และสารสนเทศ**

ขอแจ้งเลื่อนการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day)

ตามที่กลุ่มยุทธศาสตร์ฯได้กำหนดการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day)

ประจำปี 2565 ที่อำเภอดงเจริญ ในวันที่ 24 กุมภาพันธ์ 2565 ณ วัดสำนักขุนเณร เนื่องจากเกิดการแพร่

ระบาดของโรคติดเชื้อไวรัสโคโรนา 2019 (Covid-19) ระลอกใหม่ขึ้นในพื้นที่อำเภอดงเจริญและอำเภอใกล้เคียง

จึงขอแจ้งเลื่อนการจัดงานวันถ่ายทอดเทคโนโลยีเพื่อเริ่มต้นฤดูกาลผลิตใหม่ (Field Day) ประจำปี 2565 ที่

อำเภอดงเจริญ ออกไปโดยไม่มีกำหนด ทั้งนี้ หากได้กำหนดการจัดงานเป็นที่แน่นอนแล้วจะแจ้งให้ทราบต่อไป

 **กลุ่มส่งเสริมและพัฒนาเกษตรกร**

 1.) หลักเกณฑ์การใช้จ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน และเงื่อนไขการให้ความช่วยเหลือผู้ประสบภัยพิบัติฯ อาศัยอำนาจตามความในข้อ 8 ของหลักเกณฑ์การใช้จ่ายเงิน ทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2563 ซึ่งกระทรวงการคลังกำหนดขึ้นโดยอาศัยอำนาจตามความในข้อ 27 แห่งระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. 2562 กระทรวงเกษตรและสหกรณ์จึงกำหนดหลักเกณฑ์วิธีปฏิบัติปลีกย่อยเกี่ยวกับการให้ความช่วยเหลือด้านการเกษตรผู้ประสบภัยพิบัติกรณีฉุกเฉิน พ.ศ. 2564 ประกาศ ณ วันที่ 27 สิงหาคม 2564 ข้อ 5 การจ่ายเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน ด้านการเกษตรให้ดำเนินการช่วยเหลือแก่ผู้ประสบภัยพิบัติที่ขึ้นทะเบียนและปรับปรุงทะเบียนกับหน่วยงานที่กำกับดูแลแต่ละด้านของกระทรวงเกษตรและสหกรณ์ก่อนเกิดภัยพิบัติแล้วเท่านั้น โดยการเบิกจ่ายให้ปฏิบัติตามหลักเกณฑ์ วิธีการ เงื่อนไข และอัตรา ดังต่อไปนี้

 /ข้อ 5.1 ด้านพืช…

 -3-

 ข้อ 5.1 ด้านพืช ให้ดำเนินการช่วยเหลือผู้ประสบภัยพิบัติ เป็นเงิน ดังนี้

 5.1.1 กรณีพื้นที่ทำการเพาะปลูกมีพืชตายหรือเสียหายจนไม่สามารถฟื้นฟูหรือเยียวยาให้

 กลับสู่สภาพเดิมได้อีก ให้ช่วยเหลือตามจำนวนพื้นที่เพาะปลูกที่เสียหายจริง ไม่เกินครัวเรือนละ 30 ไร่ ในอัตรา ดังนี้

 - ข้าว ไร่ละ 1,340 บาท

 - พืชไร่และพืชผัก ไร่ละ 1,980 บาท

 - ไม้ผลไม้ยืนต้น และอื่นๆ ไร่ละ 4,048 บาท

 2.) ผลการประกวดวิสาหกิจชุมชนดีเด่นระดับจังหวัด ปี พ.ศ. 2565

ผลการประกวดวิสาหกิจชุมชนดีเด่น ระดับจังหวัด ดังนี้

 รางวัลที่ 1 วิสาหกิจชุมชนเพิ่มประสิทธิภาพสินค้าการเกษตรบ้านท่าตาเสือ

 รางวัลที่ 2 วิสาหกิจชุมชนพัฒนาอาชีพเกษตร หมู่ 3 ย่านยาว

 รางวัลที่ 3 วิสาหกิจชุมชนโรงสีชุมชนตำบลลำประดา

รางวัลชมเชย วิสาหกิจชุมชนกลุ่มแปรรูปผลิตผลมะม่วงหาวมะนาวโห่

 **กลุ่มอารักขาพืช**

1.การรายงานผลโครงการส่งเสริมการผลิตและใช้ปุ๋ยอินทรีย์และวัสดุอินทรีย์ ปี 2565

ให้สำนักงานอำเภอทำการสำรวจและจัดทำแผนการส่งเสริม การผลิตและใช้ปุ๋ยอินทรีย์และวัสดุอินทรีย์ ปี

2565 - 2569 โดยจังหวัดพิจิตร มีเป้าหมายการผลิตปุ๋ยอินทรีย์ในปี 2565 รวม 35,600 ตัน

ซึ่งต้องดำเนินการบันทึกรายงานผลให้ได้ตามเป้าหมาย โดยกรมส่งเสริมการเกษตรได้ปรับปรุงระบบการบันทึก

ข้อมูลรายงานผล

 2.โครงการส่งเสริมการผลิตและใช้ปุ๋ยอินทรีย์และวัสดุอินทรีย์ ปี 2565 ตามลิงค์

https://report-ppsf.doae.go.th/ และสามารถบันทึกข้อมูลรายงานผลได้แล้ว ขอให้ดำเนินการดังนี้ 1) บันทึกข้อมูลการผลิตและใช้ปุ๋ยอินทรีย์ตามแผนของเดือนตุลาคม 2564 ถึงเดือนกุมภาพันธ์ 2565 ให้เสร็จสิ้นภายในวันที่ 1 มีนาคม 2565

 2) ข้อมูลการผลิตและใช้ปุ๋ยอินทรีย์ตามแผนเดือนมีนาคม ถึงเดือนกันยายน 2565 ให้

บันทึกข้อมูลให้ตรงตามแผนของแต่ละเดือนต่อไป

 **กลุ่มส่งเสริมและพัฒนาการผลิต**

 ผลการเพาะปลูกพืชฤดูแล้งประจำเดือน กุมภาพันธ์ 2565

**ระเบียบวาระที่ 5 เรื่องเพื่อพิจารณา**

แผนปฏิบัติงานตามระบบส่งเสริมการเกษตรประจำเดือน มีนาคม 2565

วันที่ 1 มีนาคม 2565 เยี่ยมเยียนเกษตรกรผู้ปลูกไม้ผลพันธุ์ดี ม.3 ต.หอไกร

 วันที่ 2 มีนาคม 2565 กลุ่มวิสาหกิจชุมชน/การบริหารงานกลุ่ม ม.5 ต.วังกรด

 วันที่ 3 มีนาคม 2565 ประชุมสำนักงานประจำเดือน DM

 วันที่ 4 มีนาคม 2565 โครงการหนึ่งตำบลหนึ่งกลุ่มเกษตรทฤษฎีใหม่ ม.3 ม.4 ต.ห้วยเขน

 วันที่ 8 มีนาคม 2565 ติดตามเยี่ยมเยียนศูนย์ชัยพัฒนาการเกษตรสิรินธรอำเภอบางมูลนาก

 วันที่ 9 มีนาคม 2565 ติดตามสถานการณ์การผลิต ตลาดออนไลน์มะม่วงแก้วขมิ้น ต.เนินมะกอก วันที่ 10 มีนาคม 2565 ติดตามความก้าวหน้าโครงการเกษตรทฤษฎีใหม่ ม.9 ต.ลำประดา

 วันที่ 15 มีนาคม 2565 จัดกระบวนการเรียนรู้ให้กับเกษตรกร ม.12 ต.เนินมะกอก

 วันที่ 16 มีนาคม 2565 เยี่ยมเยียน/ติดตามการดำเนินงานของ ศดปช. หมู่ที่ 7 ตำบลบางไผ่

 วันที่ 17 มีนาคม 2565 โครงการ 1 กลุ่มทฤษฎีใหม่

วันที่ 18 มีนาคม 2565 ถ่ายทอดเทคโนโลยีการเพิ่มประสิทธิภาพการผลิตสินค้าเกษตร ม.5 ต.ภูมิ

 วันที่ 22 มีนาคม 2565 จัดประชุมคณะกรรมการ ศพก. ม.12 ต.เนินมะกอก

/วันที่ 23 มีนาคม…

-4-

 วันที่ 23 มีนาคม 2565 กลุ่มแม่บ้านเกษตรกร ม.3 ต.วังสำโรง

 วันที่ 24 มีนาคม 2565 ประชุมสัมมนาเชิงปฏิบัติการ ระดับอำเภอ DW

วันที่ 25 มีนาคม 2565 จัดประชุมเชื่อมโยงการดำเนินงานคณะกรรมการ ศพก.เครือข่ายและแปลงใหญ่

 วันที่ 29 มีนาคม 2565 ศูนย์ชัยพัฒนาการเกษตรสิรินธร/เยี่ยมเยียนจุดขยายผล ต.หอไกร

วันที่ 30 มีนาคม 2565 กลุ่มยุวเกษตรกร/เยี่ยมเยียนสมาชิกยุวเกษตรกร ต.เนินมะกอก

วันที่ 31 มีนาคม 2565 ประชุมประจำเดือนเกษตรอำเภอ MM.

**มติที่ประชุม** รับทราบ

**ระเบียบวาระที่ 5 เรื่องอื่นๆ**

 วันที่ 31 มีนาคม 2565 ประชุมประจำเดือนเกษตรอำเภอ MM.

 วันที่ 4 เมษายน 2565 ประชุมประจำเดือนสำนักงานเกษตรอำเภอบางมูลนาก (DM

**มติที่ประชุม**  ที่ประชุมรับทราบ

**ปิดการประชุมเวลา 16.30 น.**

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจ์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) มะยม เนียมสุวรรณ์ ผู้ตรวจรายงานการประชุม

 (นางมะยม เนียมสุวรรณ์)

 เกษตรอำเภอบางมูลนาก